Încă un parc neamenajat. Bucureștenii nu ezită să-și arate nemulțumirea.
În Parcul Tei din Sectorul 2 al Bucureștiului, doar zona centrală este amenajată. Însă dacă te plimbi pe lângă lac, ai impresia că ai ajuns într-o mică junglă. Bucureștenii nu ezită să-și arate nemulțumirea.
"Singurul aspect care ar putea fi îmbunătățit ar fi zona de lângă lac, cea care face legătura dintre montagne russe și roată", spune un trecător."În ultimii ani, s-a mai amenajat, s-au mai făcut, dar în ultima perioadă, cred că mai este de amenajat. Cred că în Cișmigiu", povestește un altul.Mai mult decât atât, sănătatea ta poate fi pusă în pericol, iar asta pentru că o vegetație mult prea abundentă favorizează un habitat propice pentru insecte care îți pot provoca boli.De exemplu, în 1989, fiecare locuitor din București avea la dispoziție 16,79 de metri pătrați de spațiu verde, potrivit unui raport întocmit de organizația Greenpeace. În 2006 însă, această suprafață s-a redus la 9,67 de metri pătrați.Mai mult, comparativ cu alte capitale, ca Helsinki, Roma, Berlin sau Londra, nu stăm prea bine. Asta pentru că în București, oraș care a ajuns la 2,1 milioane de locuitori, spațiile verzi s-au restrâns pentru a face loc construcțiilor.